pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เผย ILO ชื่นชมรัฐบาลไทยต้นแบบอาเซียน  ขับเคลื่อน C188 สร้างมาตรฐานแรงงานประมง
วันพฤหัสบดีที่ 14 มีนาคม 2562
“บิ๊กอู๋”เผย ILO ชื่นชมรัฐบาลไทยต้นแบบอาเซียน  ขับเคลื่อน C188 สร้างมาตรฐานแรงงานประมง
รมว.แรงงาน เผยต่อที่ประชุมแนวทางการดําเนินงานตามพันธกรณีอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานในภาคการประมง ว่า นายกาย ไรเดอร์ ผู้อํานวยการใหญ่ ILO ชื่นชมรัฐบาลไทยที่สร้างมาตรฐานแรงงานประมงให้เป็นตัวอย่างแก่ประเทศภูมิภาคอาเซียน
รมว.แรงงาน เผยต่อที่ประชุมแนวทางการดําเนินงานตามพันธกรณีอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานในภาคการประมง ว่า นายกาย ไรเดอร์ ผู้อํานวยการใหญ่ ILO ชื่นชมรัฐบาลไทยที่สร้างมาตรฐานแรงงานประมงให้เป็นตัวอย่างแก่ประเทศภูมิภาคอาเซียน และขอบคุณทุกฝ่ายร่วมมือทํางานหนักช่วยกันส่งเสริมงานที่มีคุณค่าในภาคประมง ขับเคลื่อน C188
เมื่อวันที่ 14 มีนาคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมแนวทางการดําเนินงานตามพันธกรณีอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานในภาคการประมง พ.ศ.2550 (ค.ศ.2007) ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมีหน่วยงานที่เกี่ยวข้องเข้าร่วมประชุม ได้แก่ กรมประมง กรมเจ้าท่า กรมการแพทย์ กรมอนามัย กระทรวงสาธารณสุข ศูนย์บัญชาการป้องกันและแก้ไขปัญหาการทําประมงผิดกฎหมาย (ศปมผ.) สํานักงานตํารวจแห่งชาติ กรมสนธิสัญญาและกฎหมาย กรมการกงสุล สํานักงานคณะกรรมการกฤษฎีกา กรมการจัดหางาน กรมสวัสดิการและคุ้มครองแรงงาน สํานักงานประกันสังคม องค์การแรงงานระหว่างประเทศ และสมาคมประมง 10 จังหวัด เป็นต้น
วาระสําคัญในการประชุมครั้งนี้ที่ประชุมได้รับทราบสรุปผลการให้สัตยาบันสารอนุสัญญาองค์การแรงงานระหว่างประเทศ ฉบับที่ 188 เมื่อวันที่ 30 มกราคม 2562 ณ นครเจนีวา สมาพันธรัฐสวิส มุมมองของ ILO ต่อแนวทางการดําเนินงานตามพันธกรณีอนุสัญญา ILO ฉบับที่ 188 ภายหลังการให้สัตยาบัน โดย Mr.Gramme Buckley ผู้อํานวยการสํานักงานแรงงานระหว่างประเทศประจําประเทศไทย กัมพูชา และลาว และรายงานความคืบหน้าร่างพระราชบัญญัติคุ้มครองแรงงานในงานประมง พ.ศ. .... และการออกกฎหมายลําดับรอง
พล.ต.อ.อดุลย์ฯ กล่าวต่อว่า นายกาย ไรเดอร์ ผู้อํานวยการใหญ่ ILO ได้เห็นถึงเจตนารมย์ของประเทศไทยและชื่นชมต่อการทํางานหนักของทุกฝ่ายที่ช่วยกันส่งเสริมการทํางานที่มีคุณค่าในภาคประมง
โดยประเทศไทยเป็นประเทศที่ 14 ของกลุ่มประเทศสมาชิก ILO และเป็นประเทศแรกในเอเชียแปซิฟิกที่ให้สัตยาบันอนุสัญญาฉบับนี้ ซึ่งจะทําให้ประเทศไทยได้รับการยอมรับจากประชาคมโลกว่ามีระบบมีมาตรการที่ดีต่อการป้องกันและแก้ไขปัญหาการใช้แรงงานบังคับและการค้ามนุษย์ โดยอนุสัญญาฉบับที่ ๑๘๘ ก็จะเป็นสิ่งที่จะสร้างความเชื่อมั่นและทําให้ภาคประมงของไทยมีภาพลักษณ์ที่ดี ซึ่งก็จะส่งผลดีต่อการค้าการส่งออกและการจ้างงาน สร้างรายได้และสร้างความเป็นธรรมให้กับทุกฝ่าย การประชุมในวันนี้ จึงเป็นการเตรียมการเพื่อรองรับการดําเนินการต่อไป และขอขอบคุณ ILO และทุกท่านที่ได้ให้ความร่วมมือเป็นอย่างดีที่ผ่านมา
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 มีนาคม 2562
รัฐบาลไทย-ข่าวทำเนียบรัฐบาล-อนุทิน รับมอบสิ่งสนับสนุนการทำงาน สู้โควิด-19 [กระทรวงสาธารณสุข]
วันอังคารที่ 31 มีนาคม 2563
อนุทิน รับมอบสิ่งสนับสนุนการทํางาน สู้โควิด-19 [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถตู้ 40 คันพร้อมคนขับ ข้าวสาร และเวชภัณฑ์ทางการแพทย์ สนับสนุนบุคลากรทางการแพทย์ในการปฏิบัติงานสถานการณ์โรคโควิด – 19 จากเครือข่ายบริษัท โตโยต้า มอเตอร์ ประเทศไทย จํากัด
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถตู้ 40 คันพร้อมคนขับ ข้าวสาร และเวชภัณฑ์ทางการแพทย์ สนับสนุนบุคลากรทางการแพทย์ในการปฏิบัติงานสถานการณ์โรคโควิด – 19 จากเครือข่ายบริษัท โตโยต้า มอเตอร์ ประเทศไทย จํากัด
วันนี้ (31 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบสิ่งของสนับสนุนจาก มร.มิจิโนบุ ซึงาตะ กรรมการผู้จัดการใหญ่ คณะผู้บริหารกลุ่มผู้แทนจําหน่ายโตโยต้าและกลุ่มผู้ผลิตชิ้นส่วนโตโยต้า ประกอบด้วย รถตู้ 40 คัน ข้าวสาร 50 ตัน กล่องป้องกันเชื้อฟุ้งกระจาย จํานวน 3,000 ชิ้น และอุปกรณ์ป้องกันใบหน้าและดวงตาจากสารคัดหลั่ง (Face Shield) จํานวน 20,000 ชิ้น
นายอนุทินกล่าวว่า เครือข่ายบริษัท โตโยต้า มอเตอร์ ประเทศไทย จํากัด ได้สนับสนุนรถตู้ พร้อมคนขับ 40 คันและน้ํามันเชื้อเพลิง จนกว่าสถานการณ์จะเข้าสู่ภาวะปกติ ซึ่งเป็นการบริจาคที่มีความหมายมากในสถานการณ์การระบาดของโรคติดเชื้อไวรัสโคโรนา 2019 ขณะนี้ ทําให้มีพาหนะอํานวยความสะดวกสําหรับทีมปฏิบัติการของกรมควบคุมโรค การเดินทางของบุคลากรทางการแพทย์ หรือใช้ขนส่งเวชภัณฑ์และยาให้มีความคล่องตัวและสะดวกมากขึ้น โดยเฉพาะกรณีฉุกเฉินที่ต้องใช้เวชภัณฑ์ เช่น ชุด PPE หรือต้องการใช้ยาอย่างเร่งด่วน สามารถเรียกใช้รถได้ตลอดเวลาแม้ในยามวิกาล ไม่ต้องรอการขนส่งจากภาครัฐ ส่งผลให้ระบบการรักษามีประสิทธิภาพมากขึ้น
“ในนามของรัฐบาลไทยต้องขอขอบคุณเครือข่ายบริษัท โตโยต้า มอเตอร์ ประเทศไทย จํากัด ผู้ประกอบการที่มาจากต่างประเทศมาประกอบกิจการในประเทศไทย และได้ตอบแทนสิ่งที่เป็นประโยชน์ให้สังคม เป็นสิ่งที่น่ายกย่องเชิดชูเป็นอย่างมาก” นายอนุทินกล่าว
************************************* 31 มีนาคม 2563
รัฐบาลไทย-ข่าวทำเนียบรัฐบาล-ดีอีเอส เผยดัชนีการรู้เท่าทันสื่อออนไลน์เกี่ยวกับโรคโควิด-19 คนไทยแตะ 78.2% [กระทรวงดิจิทัลเพื่อเศรษฐกิจและสังคม]
วันจันทร์ที่ 25 พฤษภาคม 2563
ดีอีเอส เผยดัชนีการรู้เท่าทันสื่อออนไลน์เกี่ยวกับโรคโควิด-19 คนไทยแตะ 78.2% [กระทรวงดิจิทัลเพื่อเศรษฐกิจและสังคม]
ดีอีเอส เผยดัชนีการรู้เท่าทันสื่อออนไลน์เกี่ยวกับโรคโควิด-19 คนไทยแตะ 78.2%
กระทรวงดิจิทัลเพื่อเศรษฐกิจและสังคม (ดีอีเอส) เปิดตัวเลขผลสํารวจดัชนีการรู้เท่าทันสื่อสังคมออนไลน์เกี่ยวกับโรคโควิด-19 ของคนไทยอยู่ในระดับสูงถึง 78.2% โดย 76.1% รู้ว่าการเเชร์ข่าวเท็จผิด พ.ร.บ.คอมพิวเตอร์ฯ ขณะที่ เฟซบุ๊ก ยังเป็นช่องทางหลักในการเผยแพร่และส่งต่อข่าวปลอมเกี่ยวกับโควิด
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะผู้อํานวยการศูนย์ต่อต้านข่าวปลอม แถลงผลสํารวจในโครงการประเมินพฤติกรรมของประชาชนต่อข่าวปลอมช่วงการแพร่ระบาดของโควิด-19 ซึ่งจัดทําขึ้นระหว่างวันที่ 4-14 พฤษภาคม 2563 จัดทําโดยสํานักงานพัฒนานโยบายสุขภาพระหว่างประเทศ (IHPP) สํารวจเกี่ยวกับการรับรู้ข่าวปลอมเกี่ยวกับโควิด ในช่วง 1 เดือนที่ผ่านมา พบว่า ดัชนีการรู้เท่าทันสื่อออนไลน์เกี่ยวกับโรคโควิด-19 ของคนไทย อยู่ในระดับสูง 78.2%
สําหรับผลสํารวจครั้งนี้ ดําเนินการกับกลุ่มตัวอย่าง 4,100 คน ครอบคลุมทุกระดับการศึกษา และหลากหลายสาขาอาชีพ โดยพบว่า 64.2% สามารถแยกข่าวจริงข่าวปลอมได้ถูกต้อง , 95.2% ไม่ส่งต่อ/แชร์ข้อความที่เป็นข่าวเท็จ และ 76.1% รู้ว่าการเเชร์ข่าวเท็จมีความผิดตามกฎหมายตาม พ.ร.บ.คอมพิวเตอร์
ด้านความสามารถในการประเมินข่าวสารเกี่ยวกับโรคโควิด-19 พบว่า 35.7% ของประชาชนยังไม่สามารถแยกข่าวจริงและข่าวเท็จ โดย 4.8% ยังมีการแชร์ข้อความที่เป็นเท็จ และ 83.8% ของผู้ที่แชร์ข่าวเท็จแชร์ทางเฟซบุ๊ก
นอกจากนี้ ยังพบว่าช่วง 1 เดือนที่ผ่านมา ประชาชน 57.6% เคยเห็น/ ได้ยิน/ ได้อ่าน ข่าวปลอม โดยแหล่งที่กลุ่มตัวอย่างนี้เข้าถึงข่าวปลอมโควิด19 ได้แก่ เฟซบุ๊ก มากสุด 51.1% ตามมาด้วย สื่ออื่นๆ ที่ไม่ใช่สื่อออนไลน์ 28.8% , ไลน์ 15.6% และทวิตเตอร์/ยูทูบ/อินสตาแกรม 4.5%
“จากผลการสํารวจครั้งนี้ ทางกระทรวงดิจิทัลฯ และกระทรวงสาธารณสุข ต้องเพิ่มการทํางานเชิงรุกในการให้ข้อมูลที่ถูกต้องและแจกแจงข้อมูลเท็จอย่างกว้างขวาง ในประชาชน ผ่านสื่อสังคม โดยเฉพาะข้อความที่เกี่ยวกับการเกิดโรคหรือรายละเอียดทางวิทยาศาสตร์” นพ.พลวรรธน์กล่าว
โดยจากนี้ไปจะมีการจัดทําผลสํารวจออนไลน์ในโครงการนี้เป็นรายสัปดาห์อย่างต่อเนื่อง จนถึงเดือนสิงหาคม 2563 มีกลุ่มเป้าหมายเป็นประชาชนทั่วไป เพื่อประเมิน "การรู้เท่าทันสื่อ" ของประชาชน เกี่ยวกับความสามารถแยกแยะ ตรวจสอบ การปฏิบัติตาม และการส่งต่อ ข้อมูลข่าวสารที่เกี่ยวข้องกับ โควิด-19 ทั้งข่าวจริงและข่าวปลอม
*******************
รัฐบาลไทย-ข่าวทำเนียบรัฐบาล-ธ.ก.ส. พร้อมจ่ายเงินประกันรายได้ปาล์มน้ำมัน ปี 2562/2563
วันพุธที่ 2 ตุลาคม 2562
ธ.ก.ส. พร้อมจ่ายเงินประกันรายได้ปาล์มน้ํามัน ปี 2562/2563
ธ.ก.ส.พร้อมจ่ายเงินตามโครงการประกันรายได้เกษตรกรชาวสวนปาล์มน้ํามัน ปี 2562/2563 ราคาประกันผลปาล์มทะลาย (คุณภาพน้ํามัน 18%) กิโลกรัมละ 4 บาท ไม่เกินครัวเรือนละ 25 ไร่ บรรเทาความเดือดร้อนจากปัญหาผลผลิตปาล์มล้นตลาดและราคาตกต่ํา เริ่มโอนงวดแรก 1 ตุลาคม นี้
ธ.ก.ส. พร้อมจ่ายเงินตามโครงการประกันรายได้เกษตรกรชาวสวนปาล์มน้ํามัน ปี 2562/2563 ราคาประกันผลปาล์มทะลาย (คุณภาพน้ํามัน 18%) กิโลกรัมละ 4 บาท ไม่เกินครัวเรือนละ 25 ไร่ เพื่อบรรเทาความเดือดร้อนจากปัญหาผลผลิตปาล์มล้นตลาดและราคาตกต่ํา เริ่มโอนงวดแรก 1 ตุลาคม นี้ กว่า 250,000 ราย เป็นเงิน 1,351 ล้านบาท
วันนี้ (1 ตุลาคม 2562) นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานในงานแถลงข่าวเปิดตัวการจ่ายเงินประกันรายได้งวดแรกให้แก่เกษตรกรตาม “โครงการประกันรายได้เกษตรกรชาวสวนปาล์มน้ํามัน ปี 2562/2563” โดยมีนายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เข้าร่วมงาน ณ บริเวณวงเวียนริมน้ํา ชั้น 3 กระทรวงพาณิชย์ ถนนนนทบุรี ตําบลบางกระสอ อําเภอเมือง จังหวัดนนทบุรี
นายศรายุทธ ยิ้มยวน รองผู้จัดการ ธ.ก.ส. เปิดเผยว่า ตามมติคณะรัฐมนตรี เมื่อวันที่ 27 สิงหาคม 2562 เห็นชอบให้ ธ.ก.ส. ดําเนินการจ่ายเงินช่วยเหลือตามโครงการประกันรายได้เกษตรกรชาวสวนปาล์มน้ํามัน ปี 2562/2563 เพื่อช่วยบรรเทาความเดือดร้อนของเกษตรกรอันเนื่องมาจากปัญหาผลผลิตปาล์มล้นตลาดและราคาผลผลิตตกต่ํา โดยกําหนดรายได้ที่เหมาะสมที่เกษตรกรควรได้รับจากการขายผลปาล์มทะลาย (คุณภาพน้ํามัน 18%) ที่กิโลกรัมละ 4 บาท ซึ่งเกษตรกรที่มีสิทธิเข้าร่วมโครงการ ต้องเป็นเกษตรกรผู้ปลูกปาล์มน้ํามันที่ขึ้นทะเบียนไว้กับ กรมส่งเสริมการเกษตร มีสิทธิ์ได้รับเงินชดเชยตามพื้นที่ที่ปลูกจริง แต่ไม่เกินครัวเรือนละ 25 ไร่ และเป็นพื้นที่ปลูกปาล์มที่ให้ผลผลิตแล้วมีอายุไม่น้อยกว่า 3 ปี ระยะเวลาดําเนินโครงการตั้งแต่เดือนกันยายน 2562 - กันยายน 2563 ทั้งนี้ คณะอนุกรรมการบริหารโครงการประกันรายได้เกษตรกรชาวสวนปาล์มน้ํามัน ปี 2562/2563 จะทําหน้าที่กําหนดราคาตลาดอ้างอิง เพื่อใช้ในการคํานวณเงินชดเชยส่วนต่างระหว่างอัตราประกันรายได้ กับราคาตลาดอ้างอิง เพื่อแจ้ง ธ.ก.ส. ใช้เป็นข้อมูลในการคํานวณเงินชดเชยส่วนต่างและโอนเงินให้แก่เกษตรกรต่อไป สําหรับในวันนี้ราคาตลาดอ้างอิงผลปาล์มทะลาย (คุณภาพน้ํามัน 18%) กิโลกรัมละ 2.68 บาท เกษตรกรจะได้รับชดเชยส่วนต่างกิโลกรัมละ 1.32 บาท ในครั้งนี้จะมีเกษตรกรที่มีคุณสมบัติถูกต้องได้รับเงินทั้งสิ้น 254,730 ราย เป็นเงิน 1,351 ล้านบาท
สําหรับขั้นตอนในการจ่ายเงินประกันรายได้ เมื่อ ธ.ก.ส. ได้รับข้อมูลจากกรมส่งเสริมการเกษตร จะทําการประมวลข้อมูลพื้นที่การผลิต คํานวณปริมาณผลผลิต และเลขที่บัญชีเงินฝากของเกษตรกร เมื่อได้รับแจ้งราคาตลาดอ้างอิง ธ.ก.ส.จะทําคํานวณเงินชดเชยตามสิทธิ์ และจะทําการโอนเงินเข้าบัญชีเงินฝากของเกษตรกรโดยตรง โดยกําหนดเป็นงวด ๆ ละไม่น้อยกว่า 45 วัน เริ่มจ่ายเงินงวดแรกในวันที่ 1 ต.ค. 2562 งวดต่อไปจ่ายในวันที่ 1 หรือ 16 หากตรงกับวันหยุดราชการหรือวันหยุดนักขัตฤกษ์ จะเลื่อนกําหนดจ่ายเร็วขึ้น (วันทําการก่อนวันหยุด) ซึ่งเกษตรกรสามารถตรวจสอบผลการโอนเงินได้ที่ Link: http://chongkho.inbaac.com
รัฐบาลไทย-ข่าวทำเนียบรัฐบาล-เอกชนสนับสนุน 65 ล้านบาท สร้างอาคารรังสีรักษา และเครื่องสวนหัวใจและหลอดเลือดให้โรงพยาบาลมหาราชนครศรีธรรมราช
วันจันทร์ที่ 4 พฤศจิกายน 2562
เอกชนสนับสนุน 65 ล้านบาท สร้างอาคารรังสีรักษา และเครื่องสวนหัวใจและหลอดเลือดให้โรงพยาบาลมหาราชนครศรีธรรมราช
กระทรวงสาธารณสุข รับมอบอาคาร สหไทย รังสีรักษา โรงพยาบาลมหาราชนครศรีธรรมราช มูลค่า 40 ล้านบาท และเครื่องสวนหัวใจและหลอดเลือดมูลค่า 25 ล้านบาท ที่ได้รับบริจาคจากห้างสหไทยสรรพสินค้านครศรีธรรมราช และคุณจิมมี่ ชวาลา ช่วยให้ผู้ป่วยมะเร็ง ผู้ป่วยโรคหัวใจ
กระทรวงสาธารณสุข รับมอบอาคาร สหไทย รังสีรักษา โรงพยาบาลมหาราชนครศรีธรรมราช มูลค่า 40 ล้านบาท และเครื่องสวนหัวใจและหลอดเลือดมูลค่า 25 ล้านบาท ที่ได้รับบริจาคจากห้างสหไทยสรรพสินค้านครศรีธรรมราช และคุณจิมมี่ ชวาลา ช่วยให้ผู้ป่วยมะเร็ง ผู้ป่วยโรคหัวใจ ได้รับการดูแลรักษาใกล้บ้าน ลดการส่งต่อ ลดเวลารอคอย
เช้าวันนี้ (4 พฤศจิกายน 2562) ที่โรงพยาบาลมหาราชนครศรีธรรมราช จ.นครศรีธรรมราช นายแพทย์สุขุม กาญจนพิมาย ปลัดกระทรวงสาธารณสุข กล่าวภายหลังเป็นประธานรับมอบอาคาร สหไทย รังสีรักษา โรงพยาบาลมหาราชนครศรีธรรมราช ว่า กระทรวงสาธารณสุข ได้จัดระบบบริการดูแลรักษาผู้ป่วยโรคมะเร็ง กระจายความเชี่ยวชาญไปยังทุกเขตสุขภาพ เพื่อให้ผู้ป่วยได้รับบริการใกล้บ้าน ลดรอคอย ลดแออัด โดยโรงพยาบาลมหาราชนครศรีธรรมราชได้รับการสนับสนุนเครื่องฉายแสงและเครื่องเอกซเรย์คอมพิวเตอร์เมื่อปีงบประมาณ 2561 และได้รับการสนับสนุนเงินบริจาคในการก่อสร้างอาคารรังสีรักษาวงเงิน 40 ล้านบาท จากเจ้าของห้างสหไทยสรรพสินค้านครศรีธรรมราช จํานวน 30 ล้านบาท และคุณจิมมี่ ชวาลา 10 ล้านบาท ซึ่งช่วยให้ลดการส่งตัวผู้ป่วยมะเร็งไปรักษาที่โรงพยาบาลสงขลานครินทร์ จ.สงขลา ซึ่งอยู่นอกเขตสุขภาพและต้องรอคิวนาน โดยที่ผ่านมาจังหวัดนครศรีธรรมราชส่งตัวผู้ป่วยมะเร็งไปรักษานอกเขตปีละประมาณ 600-800 คน มากที่สุดในเขตสุขภาพที่ 11 นอกจากนี้ คุณจิมมี่ ชวาลา ยังได้บริจาคเครื่องสวนหัวใจและหลอดเลือดเครื่องที่ 2 ให้กับโรงพยาบาลมหาราชนครศรีธรรมราช มูลค่า 25 ล้านบาท สามารถให้บริการได้ทุกวันตลอด 24 ชั่วโมง และให้บริการผู้ป่วยได้ปีละประมาณ 2,000-2,500 คนต่อปี
“ขอขอบคุณผู้มีจิตศรัทธาบริจาคเงินสร้างอาคารรังสีรักษา มอบเครื่องสวนหัวใจและหลอดเลือด ถือเป็นกุศลอันยิ่งใหญ่ ในการช่วยผู้ป่วยมะเร็งและผู้ป่วยโรคหัวใจได้รับการรักษาเร็วขึ้น ลดการเสียชีวิต มีคุณภาพชีวิตที่ดีขึ้น และขอเชิญชวนประชาชนร่วมสนับสนุนโรงพยาบาลในพื้นที่ให้มีเครื่องมือแพทย์ครบครัน เมื่อเจ็บป่วยไม่ต้องเดินทางไปรักษาในจังหวัดอื่น ดังเช่นชาวนครศรีธรรมราช” นายแพทย์สุขุมกล่าว
สําหรับอาคาร สหไทย รังสีรักษา โรงพยาบาลมหาราชนครศรีธรรมราช เป็นอาคารคอนกรีตเสริมเหล็กชั้นเดียว ประกอบด้วยห้องฉายแสง 2 ห้อง ห้องเอกซเรย์คอมพิวเตอร์เพื่อวางแผนรักษา 1 ห้อง ห้องตรวจ 3 ห้อง ห้องให้คําปรึกษาวางแผนรักษา 1 ห้อง ห้องทํางานแพทย์ และห้องประชุม เปิดให้บริการตั้งแต่วันที่ 29 มกราคม 2562 มีผู้ป่วยมารับการรักษาฉายแสงวันละ 50-60 ราย ตั้งแต่เปิดให้บริการถึงวันที่ 31 ตุลาคม 2562 ให้การฉายแสงรักษาครบคอร์สแล้วจํานวน 296 ราย ทําให้ผู้ป่วยและญาติไม่ต้องเดินทางไปรักษาที่โรงพยาบาลสงขลานครินทร์ หรือศูนย์มะเร็งที่สุราษฏร์ธานี สามารถลดระยะในการรอคอย ลดค่าใช้จ่ายผู้ป่วยและญาติ
*************************************** 4 พฤศจิกายน 2562
รัฐบาลไทย-ข่าวทำเนียบรัฐบาล-แปรรูปสินค้าเกษตร  ส่งเสริมการท่องเที่ยว กระจายรายได้  พร้อมยกระดับเศรษฐกิจชุมชน  สู่ยุค 4.0
วันพุธที่ 28 มีนาคม 2561
แปรรูปสินค้าเกษตร  ส่งเสริมการท่องเที่ยว กระจายรายได้  พร้อมยกระดับเศรษฐกิจชุมชน  สู่ยุค 4.0
รัฐมนตรีช่วยว่าการกระทรวงอุตสาหกรรม ได้เยี่ยมชมผู้ผลิตและส่งออกลูกตาลบรรจุกระป๋อง ภายใต้แบรนด์ Fit Bee บริษัท หาดใหญ่แคนนิ่ง จํากัด
จ.สงขลา : วันนี้ (28 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม ลงพื้นที่เพื่อรับฟังประเด็นปัญหาและข้อเสนอแนะจากผู้ประกอบการตามมาตรการพิเศษเพื่อขับเคลื่อน SMEs สู่ยุค 4.0 การยกระดับเศรษฐกิจชุมชน (Local Economy) จังหวัดสงขลา
โดยช่วงบ่ายรัฐมนตรีช่วยว่าการกระทรวงอุตสาหกรรมได้เยี่ยมชมผู้ผลิตและส่งออกลูกตาลบรรจุกระป๋อง ภายใต้แบรนด์ Fit Bee บริษัท หาดใหญ่แคนนิ่ง จํากัด นอกจากนี้ยังได้เยี่ยมชมการปีนเก็บ และแปรรูปลูกตาลของชาวบ้านในพื้นที่ก่อนนําส่งกระบวนการผลิตของโรงงาน ณ จังหวัดสงขลา
รัฐบาลไทย-ข่าวทำเนียบรัฐบาล-โมร็อกโกชื่นชมไทยมีศักยภาพด้านเศรษฐกิจ พร้อมเพิ่มพูนความร่วมมือด้านการท่องเที่ยวและเกษตรกรรม
วันพุธที่ 28 สิงหาคม 2562
โมร็อกโกชื่นชมไทยมีศักยภาพด้านเศรษฐกิจ พร้อมเพิ่มพูนความร่วมมือด้านการท่องเที่ยวและเกษตรกรรม
โมร็อกโกชื่นชมไทยมีศักยภาพด้านเศรษฐกิจ พร้อมเพิ่มพูนความร่วมมือด้านการท่องเที่ยวและเกษตรกรรม
วันนี้ (28 สิงหาคม 2562) เวลา 16.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายฮาบิบ เอล มัลกี้ (Mr. Habib El Malki) ประธานรัฐสภาแห่งราชอาณาจักรโมร็อกโก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยเพื่อเข้าร่วมการประชุมใหญ่สมัชชารัฐสภาอาเซียน ครั้งที่ 40 สรุปสาระสําคัญการหารือดังนี้
นายกรัฐมนตรีแสดงความยินดีที่ไทยกับโมร็อกโกมีความสัมพันธ์ทางการทูตระหว่างกันมากว่า 34 ปี และเป็นไปอย่างราบรื่นทั้งในระดับราชวงศ์ รัฐบาล และประชาชน ส่งผลให้ความร่วมมือระหว่างไทยกับโมร็อกโกครอบคลุมในหลากหลายมิติทั้งทางด้านการเมือง การค้า สังคมและวัฒนธรรม อย่างไรก็ตามมูลค่าการค้าของทั้งสองประเทศในปัจจุบันยังมีปริมาณน้อย ซึ่งนายกรัฐมนตรีเห็นว่ายังมีโอกาสในการพัฒนาความร่วมมือทางเศรษฐกิจอยู่มาก โดยใช้ความได้เปรียบของที่ตั้งทางยุทธศาสตร์ซึ่งโมร็อกโกมีศักยภาพที่จะเป็นประตูการค้าไปสู่ทวีปแอฟริกาและยุโรปให้ไทย ในขณะที่ไทยมีศักยภาพเป็นประตูการค้าไปสู่อาเซียนและอนุภูมิภาคให้โมร็อกโก
ประธานรัฐสภาโมร็อกโกแสดงความชื่นชมไทยที่มีส่วนสําคัญในการขับเคลื่อนเศรษฐกิจของภูมิภาคและมีกิจกรรมด้านการค้าและการลงทุนที่หลากหลาย ซึ่งโมร็อกโกประสงค์กระชับความสัมพันธ์ไทย-โมร็อกโกให้ใกล้ชิดยิ่งขึ้นและริเริ่มความร่วมมือทั้งในกรอบทวิภาคีและพหุภาคีอย่างเป็นรูปธรรม โดยหวังว่าไทยในฐานะประธานอาเซียนจะเป็นสะพานเชื่อมโยงความสัมพันธ์ระหว่างโมร็อกโกกับประเทศสมาชิกอาเซียนอื่นๆ ด้วย นอกจากนี้โมร็อกโกยังเห็นว่าทั้งสองประเทศต่างมีศักยภาพด้านการท่องเที่ยวและเกษตรกรรม จึงควรผลักดันความร่วมมือในด้านดังกล่าว
ทั้งสองฝ่ายเห็นพ้องต่อเสรีภาพในการนับถือศาสนาและความเชื่อ โดยเปิดกว้างและยอมรับต่อความหลากหลายและความแตกต่าง โดยนายกรัฐมนตรีชื่นชมโมร็อกโกในการเป็นประเทศมุสลิมสายกลาง พร้อมทั้งขอบคุณโมร็อกโกที่มอบทุนการศึกษาให้แก่นักศึกษาไทยมุสลิมไปศึกษาต่อที่โมร็อกโกเป็นประจําทุกปี รวมทั้งจัดการฝึกอบรมให้อิหม่ามจากประเทศไทยด้วย
ในตอนท้ายนายกรัฐมนตรีแสดงความขอบคุณโมร็อกโกที่เข้าใจสถานการณ์ทางการเมืองของไทยมาโดยตลอด และหวังว่าโมร็อกโกจะสนับสนุนไทยในกรอบ OIC โดยย้ําว่ารัฐบาลไทยมุ่งมั่นที่จะพัฒนาจังหวัดชายแดนภาคใต้อย่างต่อเนื่องเพื่อสร้างโอกาสและความอยู่ดีกินดีให้แก่ประชาชนในพื้นที่
รัฐบาลไทย-ข่าวทำเนียบรัฐบาล-ยธ. บูรณาการหน่วยงานในกระบวนการยุติธรรม  ขับเคลื่อนงานคุมประพฤติ แก้ไขฟื้นฟูผู้กระทำผิดคืนสู่สังคม
วันอังคารที่ 20 ธันวาคม 2559
ยธ. บูรณาการหน่วยงานในกระบวนการยุติธรรม  ขับเคลื่อนงานคุมประพฤติ แก้ไขฟื้นฟูผู้กระทําผิดคืนสู่สังคม
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการพัฒนาการบริหารงานยุติธรรมแห่งชาติว่าด้วยงานคุมประพฤติและยุติธรรมชุมชน ครั้งที่ ๑/๒๕๕๙
เมื่อวันจันทร์ที่ ๑๙ ธันวาคม ๒๕๕๙ เวลา ๑๓.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการพัฒนาการบริหารงานยุติธรรมแห่งชาติ
ว่าด้วยงานคุมประพฤติและยุติธรรมชุมชน
ครั้งที่ ๑/๒๕๕๙
เพื่อพิจารณาแนวทางการดําเนินงานคุมประพฤติและยุติธรรมชุมชน รวมทั้งมาตรการบูรณาการในการแก้ไข
ฟื้นฟู ติดตามดูแล ช่วยเหลือและสงเคราะห์ผู้กระทําผิดในชุมชนให้เป็นไปอย่างมีประสิทธิภาพ
โดยมีนายธวัชชัย ไทยเขียว รองปลัดกระทรวงยุติธรรม
ตลอดจนอนุกรรมการผู้ทรงคุณวุฒิ และผู้แทนจากหน่วยต่างๆ ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกรัฐมนตรีแสดงความเสียใจต่อการจากไปของนายสุรินทร์ พิศสุวรรณ พร้อมยกย่องเป็นบุคคลที่ทรงคุณค่าต่อประเทศและสังคมโลก แนะคนไทยนำคุณงามความดีไปเป็นแบบอย่าง
วันศุกร์ที่ 1 ธันวาคม 2560
นายกรัฐมนตรีแสดงความเสียใจต่อการจากไปของนายสุรินทร์ พิศสุวรรณ พร้อมยกย่องเป็นบุคคลที่ทรงคุณค่าต่อประเทศและสังคมโลก แนะคนไทยนําคุณงามความดีไปเป็นแบบอย่าง
นายกรัฐมนตรีแสดงความเสียใจต่อการจากไปของนายสุรินทร์ พิศสุวรรณ  อดีตเลขาธิการอาเซียน
วันนี้ (1 ธันวาคม 2560) พลเอก ประยุทธ์ จันทร์โอชา นายกรัฐมนตรี แสดงความเสียใจกับการจากไปของนายสุรินทร์ พิศสุวรรณ อดีตเลขาธิการอาเซียน อดีตรัฐมนตรีว่าการกระทรวงการต่างประเทศ และอดีต ส.ส.นครศรีธรรมราช และขอส่งผ่านความเสียใจอย่างสุดซึ้งไปยังครอบครัวของนายสุรินทร์ด้วย
ทั้งนี้ นายกรัฐมนตรีกล่าวว่า นายสุรินทร์เป็นบุคคลที่มีความรู้ความสามารถและมีอุดมการณ์ที่ยากจะหาได้ในแวดวงการเมือง รวมทั้งยังเป็นผู้ที่ทําประโยชน์ต่อสังคมและประเทศชาติมาอย่างยาวนาน จนเป็นที่ยอมรับของทั้งคนไทยและต่างประเทศ ดังนั้น การสูญเสียในครั้งนี้จึงไม่ใช่การสูญเสียบุคลากรที่มีคุณค่าของประเทศเท่านั้น แต่ถือเป็นความสูญเสียของสังคมโลกด้วย โดยอยากให้คนไทยได้นําคุณงามความดีของนายสุรินทร์ไปเป็นแบบอย่างในการดําเนินชีวิต
-------------------
สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 13 ปี ที่ถูกเพื่อนทุบตีทำร้ายร่างกายอย่างรุนแรงและดึงเสื้อผ้าหลุด พร้อมถ่ายคลิปประจาน ที่ จ.ชุมพร
วันอังคารที่ 11 กรกฎาคม 2560
รมว.พม. กําชับ จนท. เร่งเยียวยาจิตใจเด็กหญิงวัย 13 ปี ที่ถูกเพื่อนทุบตีทําร้ายร่างกายอย่างรุนแรงและดึงเสื้อผ้าหลุด พร้อมถ่ายคลิปประจาน ที่ จ.ชุมพร
รมว.พม. กําชับ จนท. เร่งเยียวยาจิตใจเด็กหญิงวัย 13 ปี ที่ถูกเพื่อนทุบตีทําร้ายร่างกายอย่างรุนแรงและดึงเสื้อผ้าหลุด พร้อมถ่ายคลิปประจาน ที่ จ.ชุมพร
วันนี้ (11 ก.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 668/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีที่มีการเผยแพร่คลิปวีดีโอ ซึ่งได้รับการวิพากษ์วิจารณ์ในสังคมออนไลน์เป็นอย่างมาก กรณีเด็กหญิงรายหนึ่งกําลังก้มกราบเท้าเด็กหญิงอีกรายหนึ่ง ซึ่งทั้ง 2 คน อายุเพียง 13 ปี และได้มีการทุบตีทําร้ายร่างกายอย่างรุนแรง และดึงเสื้อผ้าออกจนร่างกายท่อนบนเปลือย โดยที่อีกฝ่ายไม่มีการต่อสู้กลับแต่อย่างใด ที่จังหวัดชุมพร นั้น ตนได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือในเบื้องต้นตามภารกิจด้านเด็ก ของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงผู้เสียดายดังกล่าวโดยด่วน รวมทั้งประสานหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กหญิงผู้เสียหายอย่างใกล้ชิด และให้คําแนะนําปรึกษาแก่ครอบครัวในเรื่องการส่งเสริมป้องกันและฟื้นฟูครอบครัวให้กับกลุ่มเด็กที่เสี่ยงต่อปัญหาความรุนแรง ซึ่งจากกรณีดังกล่าวนับว่าเป็นปัญหาสังคมที่รุนแรง จึงขอฝากให้ผู้ปกครอง บุคคลในครอบครัว และทุกคนในสังคม ช่วยกันกวดขันดูแลเด็กและเยาวชนในครอบครัวและในสังคมอย่างใกล้ชิด เพื่อป้องกันไม่ให้เกิดปัญหาลักษณะดังกล่าวขึ้นอีก
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 55 ปี พิการเป็นอัมพฤกษ์ ขาลีบไม่สามารถเดินได้ ทุกข์ทรมานเป็นอย่างมาก อาศัยอยู่กับพี่สาววัย 58 ปี ที่มีสติไม่สมประกอบ และหลังค่อมถึงเอว ทั้ง 2 ชีวิต อาศัยในบ้านสภาพเก่าทรุดโทรมและมีขยะจํานวนมาก ครอบครัวไม่มีรายได้ อาศัยเพื่อนบ้านแบ่งปันอาหารให้กินประทังชีวิต ที่ย่านคลองสาน กรุงเทพมหานคร นั้น ตนได้กําชับให้หน่วยงานที่เกี่ยวข้องในพื้นที่สังกัดกระทรวง พม. ได้แก่ กรมส่งเสริมและพัฒนาคุณภาพชีวิตคนพิการ (พก.) เร่งลงพื้นที่เพื่อตรวจสอบข้อเท็จจริง และประเมินทางสังคม ของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการของกระทรวง พม. มอบสิ่งของเครื่องใช้ที่จําเป็น พร้อมทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของหญิงดังกล่าวอย่างต่อเนื่อง การปรับปรุงสภาพที่อยู่อาศัยให้เหมาะสม มั่นคง และถูกสุขลักษณะ รวมทั้ง ให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคง อีกทั้ง ร่วมกันหารือแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม [กระทรวงมหาดไทย]
วันพุธที่ 15 เมษายน 2563
มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม [กระทรวงมหาดไทย]
มหาดไทยแจ้ง อปท. พิจารณายกเว้นค่าเช่าอสังหาริมทรัพย์ของ อปท. ให้ผู้ได้รับผลกระทบ เนื่องจากสถานการณ์การแพร่ระบาดโควิด-19 ได้ตามความเหมาะสม
วันนี้ (15 เม.ย. 63)ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่านายฉัตรชัย พรหมเลิศ ปลัดกระทรวงมหาดไทย ได้มีหนังสือให้จังหวัดแจ้ง อปท. ที่มีความประสงค์จะช่วยเหลือและบรรเทาภาระทางเศรษฐกิจให้แก่ผู้เช่า อสังหาริมทรัพย์ของ อปท. เช่น ตลาด และอาคารพาณิชย์ ที่ได้รับผลกระทบจากสถานการณ์โรคโควิด - 19 พิจารณาช่วยเหลือผู้เช่าได้ตามความจําเป็นและเหมาะสมแล้วแต่กรณี ได้แก่
1) ในกรณีการลดค่าเช่า หรือประโยชน์ตอบแทนอื่นที่ได้จากการเช่าของ อปท.เป็นอํานาจของคณะกรรมการจัดหาประโยชน์จากทรัพย์สินขององค์การบริหารส่วนท้องถิ่น ที่จะพิจารณาอนุมัติโดยเสียงข้างมาก ยกเว้นเป็นกรณีเฉพาะรายเพื่อลดค่าเช่าหรือประโยชน์ตอบแทนอื่นที่ได้จากการเช่าอสังหาริมทรัพย์ของ อปท. ต่ํากว่าอัตราที่คณะกรรมการจัดหาประโยชน์ฯ กําหนดได้
2) สําหรับในกรณีการยกเว้นค่าเช่า หรือประโยชน์ตอบแทนอื่นที่ได้จากการเช่าอสังหาริมทรัพย์ของ อปท.สามารถดําเนินการได้ หากคณะกรรมการจัดหาประโยชน์จากทรัพย์สินของ อปท. พิจารณาแล้วเห็นว่ามีเหตุสมควรให้ยกเว้นค่าเช่า หรือประโยชน์ตอบแทนอื่นที่ได้จากการเช่าในช่วงระยะเวลาหนึ่ง ให้แก่ผู้เช่าที่ได้รับผลกระทบ ทําให้ไม่สามารถใช้ประโยชน์จากอสังหาริมทรัพย์ของ อปท. ที่เช่าได้ตามปกติ อันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้